
VILJANDI LINNAVOLIKOGU

MÄÄRUS

18. juuni 2026   nr
Kohaliku rahvaküsitluse korraldamise kord


Määrus kehtestatakse kohaliku omavalitsuse korralduse seaduse § 32¹ lõike 12 alusel.

§ 1. Üldsätted
(1) Määrusega sätestatakse Viljandi linnas kohaliku rahvaküsitluse (edaspidi küsitlus) korraldamise kord.
(2) Küsitluse eesmärk on selgitada välja linnaelanike arvamus linnale olulistes kohaliku elu küsimustes.
(3) Küsitlus on nõuandva iseloomuga.
(4) Küsitlust ei korraldata teemadel, mille kohta ei ole elanike algatusel küsitluse algatamine lubatud kohaliku omavalitsuse korralduse seaduse § 32¹ lõike 3 alusel (Rahvaküsitlust ei saa korraldada elanike algatusel valla või linna eelarve, välja arvatud kaasav eelarve, maksude ja seadusest tulenevate hüvitiste ning avalik-õiguslike tasude, valla või linna ameti- või töökohtadele värbamise, palkade ja muude teenistussuhetega seonduvate ning seadusega vastuolus olevate küsimuste üle.)

§ 2. Mõisted
Määruses kasutatakse mõisteid järgmises tähenduses:
1) linnaelanik – vähemalt 16 aastane isik, kelle rahvastikuregistrijärgne elukoha aadress asub Viljandi linnas ning keda ei ole valimisõiguse osas teovõimetuks tunnistatud ja kes ei kanna kohtu poolt kuriteos süüdi mõistetuna karistust kinnipidamiskohas;
2) küsitlusala – Viljandi linna territoorium;
3) küsitluspunkt – linnavalitsuse (organina) määratud ruum või avalik koht, kus osalejal on võimalik küsitluses osaleda;
4) osaleja – küsitluses osalev linnaelanik.

§ 3. Küsitluse algatamine
(1) Küsitluse võib algatada Viljandi Linnavolikogu (edaspidi volikogu) või vähemalt kümme protsenti Viljandi linna elanikest, kuid mitte vähem kui 20 elanikku, kel on õigus esitada valitsusele olulises kohaliku elu küsimuses rahvaküsitluse korraldamiseks algatus. 
(2) Elanike algatuses esitatakse küsitluse teema ja küsimus(ed).
(3) Linnavalitsus kontrollib algatuse õiguspärasust ning esitab volikogule otsuse eelnõu küsitluse korraldamiseks.
(4) Kui küsitlus algatatakse elanike poolt, lepib linnavalitsus küsitlusele pandava küsimuse täpsustatud sõnastuse kokku algatuse esitajate esindajaga.
(5) Elanike algatusel korraldatav küsitlus viiakse läbi kuue kuu jooksul algatuse esitamisest arvates.

§ 4. Volikogu otsus
Volikogu otsus küsitluse korraldamise kohta sisaldab:
1) küsitluse aega;
2) küsitluse kohta või kohti;
3) küsitluse viisi (küsitluspunkt, elektrooniline või mõlemad);
4) küsitlusala;
5) küsimust või küsimusi, millele vastatakse „jah“ või „ei“.

§ 5. Komisjoni moodustamine
(1) Küsitluse korraldamiseks moodustab linnavalitsus vähemalt kolmeliikmelise komisjoni.
(2) Komisjoni liikmeks ei või olla linnavalitsuse ega linnavolikogu liige.
(3) Komisjon on oma töös sõltumatu ning komisjoni liikmetel on keelatud agiteerida küsitlusele pandud küsimuse poolt või vastu.
(4) Küsitluskohas on komisjoni liikmete suulised korraldused korra ja turvalisuse tagamiseks kohustuslikud.

§ 6.Küsitluse läbiviimine küsitluspunktis
(1) Osaleja esitab komisjonile kehtiva isikut tõendava dokumendi.
(2) Osalejale väljastatakse küsitlusleht, mille kättesaamise kohta ta annab allkirja osalejate nimekirjas.
(3) Osalejale tagatakse küsitluslehe salajane täitmine.
(4) Osaleja märgib küsitluslehele oma vastuse või vastused „jah“ või „ei“.
(5) Rikutud või kasutamata küsitluslehed tagastatakse komisjonile, kes märgistab need nurga äralõikamisega.
(6) Täidetud küsitluslehe paneb osaleja ise küsitluskasti.
(7) Küsitluskast pitseeritakse enne küsitluse algust ning igal küsitluspäeval pärast küsitluspunkti sulgemist.

§ 7. Elektrooniline küsitlus
(1) Elektrooniline küsitlus toimub linnavalitsuse määratud turvalises veebikeskkonnas.
(2) Elektroonilises küsitluses osalemiseks tuvastab osaleja end ID kaardi, Mobiil ID või Smart-ID abil.
(3) Elektroonilise ja paberküsitluse tulemused liidetakse.
(4) Kui osaleja on vastanud nii elektrooniliselt kui paberküsitluses, loetakse kehtivaks paberküsitluses antud vastus.

§ 8. Osalejate nimekiri
(1) Linnavalitsus koostab rahvastikuregistri andmete alusel küsitluses osalejate nimekirja.
(2) Nimekirja kantakse osaleja nimi, isikukood ja elukoha aadress.
(3) Nimekiri ei ole avalik; osaleja võib tutvuda ainult enda andmetega.

§ 9. Küsitluse tulemuste kindlakstegemine
(1) Komisjon teeb kindlaks:
1) küsitluses osalenud isikute arvu;
2) kehtivate ja kehtetute küsitluslehtede arvu;
3) „jah“ vastuste arvu;
4) „ei“ vastuste arvu.
(2) Küsitlusleht on kehtetu, kui:
1) sellele ei ole märgitud vastust;
2) on märgitud mõlemad vastusevariandid;
3) märge ei ole üheselt mõistetav.
(3) Komisjon koostab tulemuste protokolli, kuhu märgitakse rahvaküsitluse korraldamise aeg ja koht, haldusüksuse vähemalt 16-aastaste elanike arv ja küsitluses osalenud elanike arv ning küsitluse tulemused, koostamise kuupäev ja kellaaeg ning komisjoni liikmete eriarvamused.
(4) Komisjon edastab protokolli linnavalitsusele hiljemalt järgmisel tööpäeval.

§ 10. Kaebuste esitamine
(1) Küsitluses osaleja võib esitada komisjoni toimingu või otsuse peale linnavalitsusele kaebuse kolme päeva jooksul küsitluse lõppemisest.
(2) Linnavalitsus lahendab kaebuse kolme tööpäeva jooksul ja teeb otsuse korraldusena kaebuse esitajale teatavaks.

§ 11. Tulemuste kinnitamine ja avalikustamine
(1) Linnavalitsus esitab komisjoni protokolli volikogule tulemuse kinnitamiseks.
(2) Volikogu kinnitab tulemuse otsusega ühe kuu jooksul pärast küsitluse lõppemist.
(3) Volikogu võib jätta tulemuse kinnitamata, kui küsitluse käigus esines olulisi rikkumisi.
(4) Kinnitatud tulemused avalikustatakse Viljandi linna veebilehel kolme päeva jooksul ja Viljandi linna lehes ühe kuu jooksul.
(5) Linnavalitsus teavitab avalikkust Viljandi linna veebilehe kaudu kolme kuu jooksul, millised otsused on tehtud küsitlusel eelistatud lahenduse elluviimiseks või põhjendab otsuse mittetegemist.
(6) Kui volikogu või linnavalitsus ei toeta rahvaküsitlusel eelistatud lahendust, kantakse vastav põhjendus selle istungi protokolli, millel tulemust arutati.

§ 12. Määruse jõustumine
Määrus jõustub kolmandal päeval pärast avaldamist.


(allkirjastatud digitaalselt)
Helir-Valdor Seeder
linnavolikogu esimees


Koostaja(d): Ene Rink
Esitatud: 11.05.2026
Esitaja: Viljandi Linnavalitsus	Ettekandja: Ene Rink
Lk arv: 5
Hääletamine: poolthäälteenamus


Seletuskiri
Kohaliku rahvaküsitluse korraldamise kord


1. Eelnõu eesmärk on kehtestada kohaliku rahvaküsitluse korraldamise kord, mis on ette nähtud kohaliku omavalitsuse korralduse seaduse (edaspidi KOKS) uue redaktsiooni kehtima hakkamisega.

Seda käsitleb uue paragrahvina KOKSis § 321. Kohalik rahvaküsitlus, mis on allpool täies mahus ära toodud:
„(1) Volikogu võib otsustada korraldada omavalitsusüksuse pädevusse kuuluvas olulises kohaliku elu küsimuses selle omavalitsusüksuse territooriumil või territooriumiosal rahvaküsitluse. Rahvaküsitluse valla- või linnaelanike arvamuse väljaselgitamiseks võib korraldada volikogu või elanike algatusel.
(2) Vähemalt kümnel protsendil valla- või linnaelanikest käesoleva seaduse § 32 lõike 11 tähenduses, kuid mitte vähem kui 20 elanikul on õigus esitada valitsusele olulises kohaliku elu küsimuses rahvaküsitluse korraldamiseks algatus.
(3) Rahvaküsitlust ei saa korraldada elanike algatusel valla või linna eelarve, välja arvatud kaasav eelarve, maksude ja seadusest tulenevate hüvitiste ning avalik-õiguslike tasude, valla või linna ameti- või töökohtadele värbamise, palkade ja muude teenistussuhetega seonduvate ning seadusega vastuolus olevate küsimuste üle.
(4) Rahvaküsitluse ettepaneku õiguspärasust ja kooskõla käesoleva paragrahvi lõigetes 2, 3 ja 8 sätestatud tingimustega hindab valitsus. Kui rahvaküsitluse korraldamise ettepanek ei vasta nimetatud tingimustele, esitatakse rahvaküsitluse ettepaneku esitajate esindajale asjakohased põhjendused ja rahvaküsitluse menetlus lõpetatakse.
(5) Käesoleva seaduse § 32 alusel kohaliku rahvaalgatusena esitatud ettepanekut rahvaküsitlusele pannes on volikogul õigus sõnastada elanike arvamuse väljaselgitamiseks täpne küsimus.
(6) Rahvaküsitlusele esitatava küsimuse keeleliselt või normitehniliselt omavalitsusüksuse täpsustatud sõnastus tuleb kokku leppida rahvaküsitluse ettepaneku esitajate esindajaga.
(7) Rahvaküsitlus korraldatakse kuue kuu jooksul elanike algatusel rahvaküsitluse ettepaneku valitsusele esitamisest arvates.
(8) Rahvaküsitlusel saavad osaleda kõik rahvastikuregistri andmetel selle omavalitsusüksuse territooriumil või territooriumiosal elavad valla- või linnaelanikud, kes vastavad käesoleva seaduse § 32 lõike 11 nõuetele.
(9) Valitsus teavitab rahvaküsitluse korraldamisest ja tutvustab rahvaküsitluse menetlemist avalikkusele valla või linna veebilehel ning vähemalt kohaliku levikuga ajalehes.
(10) Rahvaküsitluse tulemus on volikogule ja valitsusele nõuandva sisuga.
(11) Rahvaküsitluse tulemuse kinnitamisel tuleb märkida rahvaküsitluse korraldamise aeg ja koht, haldusüksuse vähemalt 16-aastaste elanike arv ja küsitluses osalenud elanike arv ning küsitluse tulemused.
(12) Rahvaküsitluse tegemise täpsema korra kehtestab volikogu määrusega.
(13) Rahvaküsitluse tulemuse alusel elanike soovitud muudatuste ja algatuste tegemine, kui see oli rahvaküsitlusel eelistatud lahendus, on vastavalt pädevusele volikogu või valitsuse otsustada. Valla või linna veebilehel tuleb kolme kuu jooksul rahvaküsitluse korraldamisest arvates teavitada, mida volikogu või valitsuse istungil rahvaküsitlusel eelistatud lahenduse elluviimise kohta on otsustatud.
(14) Kui volikogu või valitsus rahvaküsitlusel eelistatud lahendust ei toeta, siis kantakse vastav põhjendus volikogu või valitsuse selle istungi protokolli, mille käigus arutati rahvaküsitluse tulemuste elluviimist.“

2. Mõjuhinnang
2.1. Mõju isikuandmete kaitsele
Vastavalt IKS § 38 lõikele 1 peab vastutav töötleja hindama töötlemise mõju, kui see võib kaasneda suure ohu füüsilise isiku õigustele.

2.1.1. Andmekoosseis: Eelnõu § 8 lg 2 kohaselt kogutakse nime, isikukoodi ja aadressi, mis on vajalik osalemisõiguse kontrolliks (KOKS § 31²).
2.1.2. Turvameetmed: Rakendama peab IKS § 43 kohaseid meetmeid, et vältida volitamata juurdepääsu ja andmete kopeerimist (keelata volitamata isikute juurdepääs isikuandmete töötlemiseks kasutatavatele andmetöötlusseadmetele ja ära hoida andmekandjate omavoliline lugemine, kopeerimine, muutmine ja kõrvaldamine).

2.2. Rahaline mõju
2.2.1. Eelarve koostamine: Tehingud tuleb planeerida KOFS § 13 kohaselt vastavalt nende toimumisele. Küsitluse kulud (komisjoni tasud, infotehnoloogilised lahendused) võivad olla märkimisväärsed. Aluseks saab võtta näiteks KOV volikogude valimiste korraldamise põhimõtted.
2.2.2. Andmete väljastamine: Kuna küsitluse korraldamine on avaliku ülesande täitmine, väljastatakse rahvastikuregistri andmed tasuta.
2.2.3. Piirangud: Küsitlust ei saa korralda eelarve, maksude ega palkade üle (KOKS § 32¹ lg 3).

2.3. Mõju elanikele ja linna arengule
2.3.1. Kaasamine: Määrus loob õigusliku raamistiku elanike kaasamiseks.
2.3.2. Vabatahtlikkus: Osalemine on vabatahtlik (KOKS § 31¹ lg 2).
2.3.3. Õiguslik tähendus: Küsitlus on nõuandev (KOKS § 32¹ lg 10), kuid kohustab linnavõimu eelistatud lahendust arutama ja selle mittetoetamist põhjendama (KOKS § 32¹ lg 14).


(allkirjastatud digitaalselt)
Ene Rink
linnasekretär

